Bjalo ka setšahba, go na le dilo tše ntši tšeo re ka di dirago go thibela/lwantšha phatlalalo ya HIV. Go hloka tshedimošo le go dira gore ditaba tša thobalano e be khupamara, gantši go bea bana ba rena le baswa kotsing ya go wela phetetšong ya twatši ye. Re swanetše go bolela ka ga ditaba tša marato, thobalano le thibelo ya go phatlalatša HIV. Dikolo, mafelo a tša dipapadi, dihlopha tša setšo, mekgatlo ya basadi, ke a mangwe a mafelo ao batho ba ka bolelago ka ga dintlha tše. Basadi gantši ga ba fiwe sebaka sa go bolela ka ga maikutlo a bona le balekani ba bona, kudukudu go bao ba tshepilego banna ba bona go tliša tšhelete ka gae. Dikgaruru le go sotlwa ka malapeng ke tše dingwe tša dinthla tšeo di dirago gore basadi ba boife go bolela. Ge re ka lweša go tlaišwa ga basadi, ra thekga diprojeke tša go thekga bohloki tšeo di thušago basadi re tla ba re lweša HIV / AIDS.